PivotTable

Rapoartele PivotTable vă pot ajuta să analizați date numerice și să răspundeți la întrebări despre ele. Cu rapoartele PivotTable, aveți posibilitatea să vedeți aceleași informații în moduri diferite, cu doar câteva clicuri de mouse. Datele se rearanjează, vi se răspunde la întrebări și vi se explică semnificația datelor. PivotTable – Reguli generale Înainte de a începe să lucrați cu un raport PivotTable, consultați foaia de lucru Excel, pentru a vă asigura că este pregătită pentru raport. Atunci când creați un raport PivotTable, fiecare coloană a datelor sursă devine un câmp care se poate utiliza în raport. Câmpurile rezumă mai multe rânduri de informații din datele sursă. Numele câmpurilor pentru raport derivă din titlurile coloanelor din datele sursă. Asigurați-vă că aveți nume pentru fiecare coloană în primul rând al foii de lucru din datele sursă. Rândurile care rămân sub titluri trebuie să fie de acelasi tip (numeric, alfabetic..) Cu alte cuvinte, o coloană care conține numere nu trebuie să conțină text etc. nu trebuie să existe coloane necompletate în interiorul datelor pe care le utilizați pentru raportul PivotTable. De asemenea, se recomandă să nu existe rânduri necompletate ; de exemplu, rândurile necompletate care se utilizează pentru a separa un bloc de date de altul trebuie să fie eliminate